劉善明

劉善明（），平原人，南朝宋至南朝齊官員，劉宋齊、北海二郡太守劉懷民之子，鎮北將軍劉懷珍族弟《南齊書》卷28：劉善明，平原人。鎮北將軍懷珍族弟也。父懷民，宋世為齊北海二郡太守。元嘉末，青州飢荒，人相食，善明家有積粟，躬食饘粥，開倉以救鄉里，多獲全濟，百姓呼其家田為「續命田」。少而靜處讀書，刺史杜驥聞名候之，辭不相見。年四十，刺史劉道隆辟為治中從事。父懷民謂善明曰：「我已知汝立身，復欲見汝立官也。」善明應辟。仍舉秀才。宋孝武見其對策強直，甚異之。泰始初，徐州刺史薛安都反，青州刺史沈文秀應之。時州治東陽城，善明家在郭內，不能自拔。伯父彌之詭說文秀求自效，文秀使領軍主張靈慶等五千援安都。彌之出門，密謂部曲曰：「始免禍坑矣。」行至下邳，起義背文秀。善明從伯懷恭為北海太守，據郡相應。善明密契收集門宗部曲，得三千人，夜斬關奔北海。族兄乘民又聚眾渤海以應朝廷。而彌之尋為薛安都所殺，明帝贈輔國將軍、青州刺史。以乘民為寧朔將軍、冀州刺史，善明為寧朔長史、北海太守，除尚書金部郎。乘民病卒，仍以善明為綏遠將軍、冀州刺史。文秀既降，除善明為屯騎校尉，出為海陵太守。郡境邊海，無樹木，善明課民種榆檟雜果，遂獲其利。還為後軍將軍、直閤。五年，青州沒虜，善明母陷北，虜移置桑乾。善明布衣蔬食，哀戚如持喪。明帝每見，為之歎息，時人稱之。轉寧朔將軍、巴西梓潼二郡太守。善明以母在虜中，不願西行，涕泣固請，見許。朝廷多哀善明心事。元徽初，遣北使，朝議令善明舉人，善明舉州鄉北平田惠紹使虜，贖得母還。幼主新立，群公秉政，善明獨結事太祖，委身歸誠。二年，出為輔國將軍、西海太守、行青冀二州刺史。至鎮，表請北伐，朝議不同。善明從弟僧副，與善明俱知名於州里。泰始初，虜暴淮北，僧副將部曲二千人東依海島，太祖在淮陰，壯其所為，召與相見，引為安成王撫軍參軍。〔一八〕蒼梧肆暴，太祖憂恐，常令僧副微行伺察聲論。使僧副密告善明及東海太守垣崇祖曰：「多人見勸北固廣陵，恐一旦動足，非為長算。今秋風行起，卿若能與垣東海微共動虜，則我諸計可立。」善明曰：「宋氏將亡，愚智所辨。故胡虜若動，反為公患。公神武世出，唯當靜以待之，因機奮發，功業自定。不可遠去根本，自貽猖蹶。」遣部曲健兒數十人隨僧副還詣領府，太祖納之。蒼梧廢，徵善明為冠軍將軍、太祖驃騎諮議、南東海太守、行南徐州事。沈攸之反，太祖深以為憂。善明獻計曰：「沈攸之控引八州，縱情蓄歛，收眾聚騎，營造舟仗，苞藏賊志，於焉十年。性既險躁，才非持重，而起逆累旬，遲回不進。豈應有所待也？一則闇於兵機，二則人情離怨，三則有掣肘之患，四則天奪其魄。本慮其剽勇，長於一戰，疑其輕速，掩襲未備。今六師齊奮，諸侯同舉。昔謝晦失理，不鬥自潰；盧龍乖道，雖眾何施。且袁粲、劉秉，賊之根本，根本既滅，枝葉豈久。此是已籠之鳥耳。」事平，太祖召善明還都，謂之曰：「卿策沈攸之，雖復張良、陳平，適如此耳。」仍遷散騎常侍，領長水校尉，黃門郎，領後軍將軍、太尉右司馬。齊臺建，為右衛將軍，辭疾不拜。司空褚淵謂善明曰：「高尚之事，乃卿從來素意。今朝廷方相委待，詎得便學松、喬邪？」善明曰：「我本無宦情，既逢知己，所以戮力驅馳，願在申志。今天地廓清，朝盈濟濟，鄙懷既申，不敢昧於富貴矣。」太祖踐阼，以善明勳誠，欲與善明祿，召謂之曰：「淮南近畿，國之形勢，自非親賢，不使居之。卿為我臥治也！」代高宗為征虜將軍、淮南宣城二郡太守，遣使拜授，封新淦伯，邑五百戶。善明至郡，上表陳事曰：「周以三聖相資，再駕乃就。漢值海內無主，累敗方登。魏挾主行令，實踰二紀。晉廢立持權，遂歷四世。景祚攸集，如此之難者也。陛下凝暉自天，照湛神極，睿周萬品，道洽無垠。故能高嘯閑軒，鯨鯢自翦，垂拱雲帟，九服載晏，靡一戰之勞，無半辰之棘，苞池江海，籠苑嵩岱，神祇樂推，普天歸奉，二三年閒，允膺寶命，冑臨皇曆，正位宸居，開闢以來，未有若斯之盛者也。夫常勝者無憂，恒成者好怠。故雖休勿休，姬旦作誥；安不忘危，尼父垂範。今皇運草創，萬化始基，乘宋季葉，政多澆苛，億兆倒懸，仰齊蘇振。臣早蒙殊養，志輸肝血，徒有其誠，曾闕埃露。夙宵慚戰，如墜淵谷，不識忌諱，謹陳愚管，瞽言芻議，伏待斧鉞。」所陳事凡十一條：其一，以為「天地開創，人神慶仰，宜存問遠方，宣廣慈澤」。其二，以為「京師浩大，遠近所歸，宜遣醫藥，問其疾苦。年九十以上及六疾不能自存者，隨宜量賜」。其三，以為「宋氏赦令，蒙原者寡。愚謂今下赦書，宜令事實相副」。其四，以為「匈奴未滅，劉昶猶存，秋風揚塵，容能送死。境上諸城，宜應嚴備，特簡雄略，以待事機，資實所須，皆宜豫辦」。其五，以為「宜除宋氏大明泰始以來諸苛政細制，以崇簡易」。其六，以為「凡諸土木之費，且可權停」。其七，以為「帝子王姬，宜崇儉約」。其八，以為「宜詔百官及府州郡縣，各貢讜言，以弘唐虞之美」。其九，以為「忠貞孝悌，宜擢以殊階，清儉苦節，應授以民政」。其十，以為「革命惟始，天地大慶，宜時擇才辨，北使匈奴」。其十一，以為「交州險敻，要荒之表，宋末政苛，遂至怨叛。今大化創始，宜懷以恩德，未應遠勞將士，搖動邊氓。且彼土所出，唯有珠寶，實非聖朝所須之急。討伐之事，謂宜且停」。又撰賢聖雜語奏之，託以諷諫。上答曰：「省所獻雜語，並列聖之明規，眾智之深軌。卿能憲章先範，纂鏤情識，忠款既昭，淵誠肅著，當以周旋，無忘聽覽也。」又諫起宣陽門；表陳宜明守宰賞罰；立學校，制齊禮；廣開賓館，以接荒民。上又答曰：「具卿忠讜之懷。夫賞罰以懲守宰，飾館以待遐荒。皆古之善政，吾所宜勉。更撰新禮，或非易制。國學之美，已敕公卿。宣陽門今敕停。寡德多闕，思復有聞。」善明身長七尺九寸，質素不好聲色，所居茅齋斧木而已，床榻机案，不加剗削。少與崔祖思友善，祖思出為青、冀二州，善明遺書曰：「昔時之遊，于今邈矣。或攜手春林，或負杖秋澗，逐清風於林杪，追素月於園垂，如何故人，徂落殆盡。足下方擁旄北服，吾剖竹南甸，相去千里，閒以江山，人生如寄，來會何時。嘗覽書史，數千年來，略在眼中矣。歷代參差，萬理同異。夫龍虎風雲之契，亂極必夷之幾，古今豈殊，此實一揆。日者沈攸之擁長蛇於外，粲、秉復為異識所推；〔二七〕唯有京鎮，創為聖基。遂乃擢吾為首佐，授吾以大郡，付吾關中，委吾留任。既不辦有抽劍兩城之用，橫槊搴旗之能，徒以挈瓶小智，名參佐命，常恐朝露一下，深恩不酬。憂深責重，轉不可據，還視生世，倍無次緒。藿羹布被，猶篤鄙好，惡色憎聲，暮齡尤甚。出蕃不與台輔別，入國不與公卿遊，孤立天地之閒，無猜無託，唯知奉主以忠，事親以孝，臨民以潔，居家以儉。足下今鳴笳舊鄉，衣繡故國，宋季荼毒之悲已蒙蘇泰，河朔倒懸之苦方須救鬥。遣遊辯之士，為鄉導之使，輕裝啟行，經營舊壤，令泗上歸業，稷下還風，君欲誰讓邪？聊送諸心，敬申貧贈。」建元二年卒，年四十九。遺命薄殯。贈錢三萬，布五十匹。又詔曰：「善明忠誠夙亮，幹力兼宣，豫經夷嶮，勤績昭著。不幸殞喪，痛悼于懷。贈左將軍、豫州刺史，諡烈伯。」子滌嗣。善明家無遺儲，唯有書八千卷。太祖聞其清貧，賜滌家葛塘屯穀五百斛。。

生平
劉善明身高七尺九寸，年輕時與崔祖思友好。劉善明四十歲時，刺史劉道隆辟為治中從事。劉宋泰始初年，徐州刺史薛安都造反，青州刺史沈文秀響應。當時劉善明一家住在青州州治東陽城，無法及時逃脫，劉善明伯父劉彌之於是假裝投靠沈文秀，沈文秀派其率領張靈慶等五千人馳援薛安都。一行人來到下邳後，宣佈反對沈文秀。劉善明則率領宗族部曲三千人投奔反對沈文秀的從伯北海太守劉懷恭。劉善明族兄劉乘民則在渤海聚眾響應朝廷。而不久劉彌之被薛安都所殺，宋明帝追贈其輔國將軍、青州刺史。劉乘民為寧朔將軍、冀州刺史，劉善明為寧朔長史、北海太守，並授予尚書金部郎。劉乘民去世後，泰始二年十二月己未（466年12月28日），朝廷任命劉善明接任綏遠將軍、冀州刺史《宋書》卷8：十二月己未，以尚書金部郎劉善明為冀州刺史。。沈文秀投降後，劉善明歷任屯騎校尉、海陵太守、後軍將軍、直閤。

泰始五年（469年），青州被北魏佔領，劉善明母親因而受北魏統治。朝廷任命劉善明為寧朔將軍、巴西、梓潼二郡太守。劉善明以其母受北魏統治為由，不願前往赴任，朝廷同意。元徽初年，劉善明推薦田惠紹出使北魏，成功將其母贖回。

當時劉善明與蕭道成友好。元徽二年（474年），劉善明擔任輔國將軍、西海太守、行青冀二州刺史，元徽四年八月乙酉（476年10月2日），劉善明擔任青、冀二州刺史《宋書》卷9：乙酉，以行青、冀二州刺史劉善明為青、冀二州刺史。。劉昱被殺後，劉善明歷任冠軍將軍、驃騎（蕭道成）諮議、南東海太守、行南徐州事、散騎常侍，領長水校尉、黃門郎，領後軍將軍、太尉右司馬。蕭道成稱帝後，劉善明任征虜將軍、淮南宣城二郡太守，受封新淦伯，食邑五百戶。

建元二年（480年），劉善明去世，享年四十九歲。遺言薄葬。朝廷賞賜三萬錢，五十匹布。後人輯錄劉善明的作品，有《劉善明集》十卷《隋書》卷35：豫州刺史劉善明集十卷。。

 延伸阅读 


参考文献

Category:刘宋官员
Category:南齐官员
Category:平原刘氏